Lektionsplan: Livet i 1970´erne

|  |
| --- |
| **Lektionsplan** |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1(1 lektion) | Præsentation af 1970’erne. Indkredsning af tematikker, der arbejdes med i forløbet | Eleven har viden om begivenheders forudsætninger, forløb og følgerEleven har viden om kriterier for søgning af kilder | Eleven kan* bruge ”100 års barndom” som kilde til aspekter af livet i 1970’erne
 | * Klassen ser klip fra ”100 års barndom” fra dr.dk
* Eleverne præsenteres for forløbets problemstillinger og læringsmål
* Eleverne præsenteres for *Magasinet* og sidens opbygning, herunder *Læring*
* Klassen præsenteres for Magasinets artikler, hvordan de er skrevet og skal forstås
* Eleverne kan frit undersøge *Magasinet.*
 |  |
| 2(2 lektioner) | Fokus på 1970’erne som periode i Danmarkshistorien. Baggrund for 1970´ernes strømninger, herunderRødstrømpebevægelsen og kvindebevægelse  | Eleven kan udvælge kilder til belysning af historiske problemstillingerEleven kan forklare historiske forandringers påvirkning af samfund lokalt, regionalt og globalt | Eleven kan * analysere kilder
* søge og finde information om Rødstrømpe-bevægelsen
* kan forklare baggrunden for, inspirationen til og tendenser indenfor rødstrømpebevægelsen og kvindebevægelsen
 | * Eleverne ser klip fra dr.dk ”Storm på systemet 1968-1975”
* Eleverne læser *Magasin*-artiklen ”Kvindernes ø-lejr hitter”
* Eleverne læser *Magasin*-kildeteksten ”Plakat fra Femø-lejren”
* Klassen analyserer i fællesskab plakat fra KADs ligelønskampagne
* Eleverne arbejder med arbejdsark, bilag 1
* Opsamling på klassen med udgangspunkt i arbejdsark.
 |  |
| 3(2-3 lektioner) | Familieliv, boformer og børne- og ungdomsliv  | Eleven kan forklare hvorfor historisk udvikling i perioder har været præget af kontinuitet og i andre af brudEleven kan udvælge kilder til belysning af historiske problemstillinger | Eleven kan* analysere kilder
* identificere forskellige boformer i 1970´erne
* formulere sig skriftligt om hvordan 1970´ernes borformer både var brud og kontinuitet
* anvende sange som kilder til den tid, de er skrevet i
 | * Opsamling fra forrige lektion med nøgleord.
* Eleverne læser *Magasin*-artiklen: ”Bollerum”
* Eleverne ser klip fra dgb.dk om ”Kernefamilien” og ”Kollektivet”
* Eleverne arbejder sammen i grupper om at skrive stikord til forskelle og ligheder mellem kernefamilien og kollektivets boformer i 1970´erne ud fra de 2 kilder.
* Opsamling på klassen om stikord
* Eleverne ser klip om Vesterbro Ungdomsgård
* Eleverne hører sangen ”Vi går med røde sokker”
* Eleverne læser og analyserer kildeteksten ”Vi går med røde sokker” bilag 2
* Eleverne arbejder i grupper med at forklare, hvordan en sang kan fortælle noget om den tid, den er skrevet i
* Opsamling i plenum
 |  |
| 4(4-5 lektioner) | Kønsroller i fortid og nutid | Eleven kan udlede forklaringer på historiske forhold og forløb ud fra historiske scenarierEleven kan forklare historiske forandringers påvirkning af samfund lokalt, regionalt og globaltEleven kan formulere historiske problemstillingerEleven kan målrettet læse historiske kilder og sprogligt nuanceret udtrykke sig mundtligt og skriftligt om historiske problemstillinger  | Eleven kan* Analysere kilder
* udarbejde problemstillinger
* identificere sig med andre gennem rollespil
* belyse problemstillinger vedrørende kønsroller, kvindebevægelse, familie- og børneliv – i fortid og nutid
 | * Eleverne læser artiklen ”Historiker: 70´ernes familieliv er stadig til debat i 2017”
* Eleverne hører sangen ”Hjemme hos os”
* Eleverne analyserer kildeteksten ”Hjemme hos os” i grupper, bilag 3
* Opsamling i plenum om kønsroller i 1970´erne med inddragelse af viden fra forrige lektioner samt kildeteksterne
* Læreren skriver nøgleord om kønsroller på tavlen
* Eleverne skal nu på baggrund af deres viden om kønsroller, kvindebevægelse, familie- og børneliv i 1970´erne udarbejde en række historiske problemstillinger. De starter med at gøre dette i mindre grupper á 3-4 elever. Aktiviteten kan med fordel foregå som en ”walk and talk”
* Eleverne deler deres problemstillinger med hinanden i plenum. Læreren skriver problemstillingerne ned på tavlen.
* Eleverne laver et rollespil, der tager udgangspunkt i en eller flere af problemstillingerne og inddrager historisk viden. Eleverne kan vælge imellem at have et fortids, nutids- eller fremtidsperspektiv i deres rollespil.
* Eleverne fremfører deres rollespil for hinanden på klassen.
 |  |

Obs: en lektion er 45 minutter.

**Forslag til:**

**Undervisningsdifferentiering**

Magasinartiklerne kan evt. læses i fællesskab på klassen.

På samme måde kan analysen af kilderne laves som en lærerstyret proces med hele klassen eller med en mindre gruppe, der har faglige udfordringer.

I modul 3 hvor eleverne arbejder med arbejdsarket i bilag 1, kan elever med faglige udfordringer gå på **AB** (se andre materialer), som findesonline (uden billeder), så teksten kan læses op (adgangforalle.dk) for elever, der har behov herfor.

Man kan desuden vælge at vise afsnittet ”Deller og kønsroller” fra serien ”Huset på Christianhavn”, fra 1971, eventuelt som afslutning på forløbet. Afsnittet varer ca. 26 minutter.

Serien følger beboerne i ejendommen Amagergade 7 på Christianshavn i København. Mange tidstypiske emner tages op i den 84 afsnit lange serie, iblandet en del komik. Serien, der blev produceret fra 1970-1977 blev enormt populær, og havde høje seertal i løbet af 1970´erne.

I afsnit 17 er ejendommens yngste par, Tue og Rikke, oppe at skændes. Rikke forlader Tue, og i stedet flytter Lars, en ven af Tue og Rikke, ind. Lars er en moderne flipper, der undrer sig over, at Tue, der ellers også er en ung og moderne mand, slet ikke hjælper til i hjemmet. Både Rikke og Tue har jobs, men det er kun Rikke, der ordner alt det huslige. Lars sætter hurtigt alle ejendommens fruer ind i moderne kønsroller, og snart skåler kvinderne på den kommende (køns)revolution og synger ”Internationale”. De andre, ældre mænd i opgangen bryder sig ikke om udviklingen, og beordrer Tue til at sige ”be-be” til Rikke om at komme hjem igen, så Lars kan flytte og alt kan vende tilbage til normalen.

Afsnittet er blandt andet en sjov, samtidig kilde til, hvordan man allerede i 1971 tog nogle af de nye samfundsstrømninger op i populærkulturen.

**Arbejdsark til Rødstrømpebevægelsen og femølejren**

Gå sammen i grupper på to og to.

Skriv stikord til arbejdsspørgsmålene.

**Arbejdsspørgsmål**

* Hvad er kønsroller?
* Hvad var rødstrømpebevægelsen?
* Hvad var rødstrømpebevægelsens baggrund? Hvem var rødstrømpebevægelsen inspireret af?
* Hvad var det, rødstrømperne ønskede at gøre oprør imod?
* Hvordan gjorde de oprør? Kom med eksempler.
* Hvad var Femølejren?
* Hvad var tanken bag Femølejren?
* Findes Femølejren stadig?

Kildeforslag:

Gå på [www.faktalink.dk](http://www.faktalink.dk) og søg på ”Rødstrømpernes årti”

**Vi går med røde sokker – af Vesterbro Ungdomskor, 1976**

Det var som bare pokker

Vi går med røde sokker

Fra gammel tid er der forskel

På kvinde og på mand

At der stadigvæk er forskel

Går over vores forstand

Det var som bare pokker

Vi går med røde sokker

Piger er søde og pæne

Drenge er vilde og rå

At det hele ikke er omvendt

Lærte vi som små

Det var som bare pokker

Vi går med røde sokker

Piger har sans for romatik

En rask dreng tuder ikke

Drenge har forstand på mekanik

Piger kan bare strikke

Det var som bare pokker

Vi går med røde sokker

En dreng ka´ blive næsten alt

Hvad han vil, når han bli´r stor

Den største drøm for en pige

Er engang at blive mor

Det var som bare pokker

Vi går med røde sokker

Drenge kan spytte og bande

Piger har øre for sprog

Hvis du tror på alt du hører

Er du ikke rigtig klog

Drenge
Det var som bare pokker

Vi går med røde sokker

Hvad kan mænd og drenge

Som piger ikke kan andet end at tisse

Med en tissemand

**Hjemme hos os – af Vesterbro Ungdomsgård, 1976**

Hjemme hos os

Er det far der bestemmer det hele

Hjemme hos os

Er det mor der laver det hele

Vi er bare dumme børn

Selv en blind kan se

Noget må der laves om

Noget må der ske

Hjemme hos os

Laver jeg og mor det grove

Hjemme hos os

Laver far og bror det sjove

Vi er bare dumme børn

Selv en blind kan se

Noget må der laves om

Noget må der ske

Hjemme hos os

Har vi både sukker og salt

Hjemme hos os

Sku´ alle deles om alt

Vi er bare dumme børn

Selv en blind kan se

Noget må der laves om

Noget må der ske